  Виталий Пронин Фин-угор калыкъёслэн VI ӧтчамазы нимысьтыз саклык висъяське анай кылъёсыз дышетонлы. Малы?Тросэз кивалтӥсьёс шуо: та удысын эсепез чаклано, кужмысь кыӵе ке кылэз дышетытоно ӧвӧл. Озьы ке, пичи калыкъёслэн кылъёссылы но культураоссылы бадӟым кышкытлык кылдыны быгатоз.Россиысь Президентлэн администрациезлэн кивалтӥсезлэн воштӥсез Магомедсалам Магомедов шуиз, азьланяз кылъёсты утён вылысь решениос кутӥськозы, но ӟуч кыл кун кыл сямен азьланяз но вылӥегес пуктӥськоз. Анай кылэз дышетыны луонлыкъёс вань али, луозы азьланяз но.Анай кылэз дышетон сярысь докладзэ ӧтчамын лыдӟиз Удмурт кылосбуръя, финноугроведениея но журналистикая институтлэн директорез Наталья Кондратьева. Вакчияк сое лыдӟыны быгатоды "Герд" газетлэн вуоно номерысьтыз, со потоз вуоно арняе 3-тӥ коньывуонэ.Елена Рябина  